Lokalna valuta za oporavak
Žitelji okruga Berkšer za kupovinu lokalnih proizvoda po nižim cenama koriste lokalnu valutu koju su nazvali Berkšer
U ovoj prodavnici bicikala i zimske opreme, sve od kaciga do bicikala vrednih 1000 dolara, može se platiti lokalnom valutom Berkšerom. Jedan od kupaca, Piter Livi kaže da je prednost plaćanja Berkšerom popust na kupljenu robu. Livi kaže da ova prodavnica bicikala iz godine u godinu, zahvaljujući podršci lokalne zajednice, raste. Vlasnik Stefan Rut ističe da se plaćanje Berkšerom ne razlikuje od plaćanja u dolarima, ali da ga je, prihvatanje te valute, približilo lokalnoj zajednici. Od 2006. do danas u opticaju je 3 miliona Berkšera. Za tu lokalnu valutu može se kupovati u četiri stotine prodavnica. U pet banaka, Berkšer se može zameniti za dolare isto kao i strana valuta. Popust prilikom plaćanje Berkšerom motiviše mnoge kupce, kaže bankarski službenik Kris Lavet. Nik Kačer je sa Novog ekonomskog instituta koji podržava korišćenje Berkšera. Berkšer projekat je još uvek u razvoju, ali Nik Kačer smatra da bi se podsticanjem ljudi da posluju blizu kuće male zajednica mogle da se zaštite od uticaja globalne finansijske krize.